**Жақсының жақсылығын айт нұры тасысын**

**Мақала авторы:**    
  
**Лауазымы:** Директордың оқу ісі жөніндегі орынбасары Женисхан Аймангул

Оқыту мен тәрбиелеу барысында шәкіртіңнің кішкентай болса да, әрбір жетістігіне қуана білу және оны әрдайым мақтап, мадақтап отыру баланы өсірудің тамаша бір жолы.

Абай атамыз айтқандай «Ұстазсыз шәкірт – тұл, шәкіртсіз ұстаз тұл» деп адам баласының кісі болып қалыптасуы көбінесе ұстазға байланысты деп ерекше атап өткен. Шәкірт ұстазға қарап өседі. Ол ұстазының білімін, берген тәрбиесін, кеңе­сін алады. Ұлағатты ұстаздан тәрбие, білім алған оқушы өмірін дұрыс бағытқа бейімдеп, биіктерден көрінеді, көркейеді. Алайда оқушыны білімге қызықтырып, өз әлеміне баурап алу үшін ұстазға дариядай терең білім, биік парасаттылық, талмас еңбекқорлық, таза ниет керек.

Осы орайда біздің мектебімізде ұстаздың қабілет пен қасиеттерін бойына сіңіре білген шәкірттеріміз баршылық.

Атап айтар болсақ, 11 «а» сынып оқушысы Баят Танатар, 10 «а» сынып оқушысы Ерболат Мұрат сынды шәкірттеріміз мақтау мен мадаққа әбден лайық.

Шәкіртіміздің бойында қалыптасқан дарындылық қасиеті өлеңді, поэзияларды нақышына келтіріп мәнерлеп оқу шеберлігі ерекше.

Жыл сайын аудандық, облыстық  «Жарқын болашақ», «Абай оқулары» байқауына қатысып, жүлделі орын иеленуден тыс қалған емес.

Өткен оқу жылы KATEV қазақ тілі олимпиадасының облыстық кезеңінде 11 «а» сынып оқушысы Баят Танатар II орынды жеңіп алып,   бәрімізді тағы бір мәрте қуанышқа бөледі.

«Адамның көңілі шын мейірленсе, білім-ғылымның өзі де адамға мейірленіп, тезірек қолға түседі» деген құдыретті Абай даналығын бойына сіңіре білген шәкіртіміз өлеңді нақышына келтіріп орындауда, ән айту шеберлігімен биылғы оқу жылында да «Ақмола жұлдыздары» **атты аудандық халық шығармашылығы** байқауында да көзге түсіп, іріктеу кезеңінен өтті.

Осы орайда өзім қызмет жасайтын мектеп ұжымымдағы өз ісіне берілген, жаңалықты жатсынбай қабылдайтын, шәкіртінің жанына нұр құйып, өмірге өзі де бақытты болып, өзгелерді де бақытқа жеткізсем деп жүретін барша әріптестеріме, яғни  ұстаздар қауымына шығармашылық шабыт пен толағай табыстар тілемекпін!